Stephan Eicher
Stephan Eicher (Münchenbuchsee, 17 d'agost de 1960) es conegut coma cantaire francés, çaquelà nascut dins la partida alemanda de Soïssa e ambe d'originas gitanas ienissas. Eissit del corrent new wave, qu'èra l'estili de son grop Gauzone abans d'entemenar sa carrièra en solitari, s'es tanben sarrat del rock e de la cançon francesa, ajudat pels tèxtes escriuts pel romancièr parisenc Philippe Djian.

Biografia
Stephan Eicher es nascut dins la partida alemanica de Soïssa, a Münchenbuchsee dins la banlega de Bèrna. Stephan Eicher sap donc parlar alemand (sa maire es Alsaciana), e mai precisament lo dialecte alemanic de Bèrna. En mai d'aquò reïvindica aver per son paire d'originas del pòple nomad Ienís. Comencèt de cantar susquetot en anglés (album I Tell This Night en 1985 ambe lo quite tube Two people in a room), per fin finala aver una fama fòrça importanta per sas cançons en francés (Combien de temps, tube en 1988), que los tèxtes èran en realitat sovent los del romancièr parisenc Philippe Djian : Déjeuner en paix, Pas d'ami comme toi, Des hauts des bas... Canta çaquelà tanben ocasionalament en lenga alemanda (Hemmige, tube en 1992).

Au som de sa popularitat dins las annadas 90, sa cançon la mai coneguda se titola Déjeuner en paix (1991).
En 1993, a enregistrat son seten album en Occitània a Carcassona, e es per'mor d'aquò que l'a titolat Carcassonne. Tirat d'aqueste disc, son tube Des hauts, des bas serà tanben représ per Gaëtan Roussel e Florent Marchet en 2011.

Recebèt en 1986 lo Bus d'Acier, lo Grand prèmi del rock francés.

Discografia (aprèp Grauzone)

 1980: Spielt Noise Boys 
 1983: Les Chansons bleues
 1985: I Tell This Night
 1987: Silence
 1989: My Place
 1991: Engelberg
 1993: Carcassonne
 1996: 1000 vies
 1999: Louanges
 2003: Taxi Europa
 2007: Eldorado
 2012: L'Envolée
 2013: Rêveries
 2017: Song Book
 2019: Hüh! (compilacion de sas cançons jogadas per una fanfara)
 2007: Homeless Songs

Cançons mai conegudas
 Two people in a room (1986)
 Combien de temps (1988)
 Tomorrow Will Be Your Day (1988)
 Sois patiente avec moi (1989)
 Déjeuner en paix (1991)
 Pas d'ami comme toi (1991)
 Hemmige (1992)
 Tu ne me dois rien (1992)
 Des hauts, des bas (1993)
 Ni remords, ni regrets (1993)
 Rivière (1993)
 Manteau de gloire (1994)

Referéncias 

Eicher, Stephan
Eicher, Stephan
Eicher, Stephan
Eicher, Stephan
Eicher, Stephan
Cantaira e cantaire dels ans 2000